**Uzatvorenie nájomnej zmluvy za hrobové miesto**

Vážení občania, Obec Liptovská Lúžna oznamuje, že na základe § 21 zákona č.131/2010 Z.z. o pohrebníctve **právo užívať hrobové miesto vzniká uzatvorením nájomnej zmluvy.**

Obec Liptovská Lúžna ako majiteľ a správca miestnych cintorínov, na základe uvedeného vyzýva všetkých nájomcov, ktorí doteraz neuzatvorili nájomnú zmluvu /hromadne sa uzatvárali v roku 2011/, aby tak urobili **na Obecnom úrade v Liptovskej Lúžnej.**

Na hrobové miesta ku ktorým doposiaľ nebola uzatvorená nájomná zmluva budú umiestňované výzvy s kontaktnými údajmi na správcu cintorína.

Taktiež vyzývame nájomcov-pozostalých, ktorí majú vedomosť o hrobovom mieste, ktoré by chceli prenechať alebo ponúknuť na prenájom inému nájomcovi ako prípadné voľné hrobové miesto, aby túto skutočnosť oznámili na Obecnom úrade v Liptovskej Lúžnej.

Kontaktná osoba na uzatváranie nájomných zmlúv:

Janka Šomegová 044/4300220